stanford-oval/wikipedia huggingface dataset:
ריכרד רואוף
ביוגרפיה > לאחר המלחמה

לאחר המלחמה חי רואוף באזור אגם קונסטנץ, וב-30 במרץ 1967 מת רואוף בטובינגן והוא בן 84 שנים.
רוברט קאוואנה

| --- | --- |
אין תמונה חופשית
 לידה:  20 בדצמבר 1965 (בן 58) אדינבורו, הממלכה המאוחדת 
 מדינה:  הממלכה המאוחדת 
 מקום לימודים:  James Gillespie's High School 
 http://www.robertcavanah.com
 פרופיל ב-IMDb
 
רוברט קאוואנה (באנגלית: Robert Cavanah; נולד ב-20 בדצמבר 1965) הוא שחקן, תסריטאי, במאי ומפיק סקוטי.
קורות חייו

קאוואנה נולד בעיר אדינבורו. הוא למד בבית הספר התיכון ג'יימס גילספי באדינבורו. הוא למד באקדמיה המלכותית הסקוטית למוזיקה ודרמה, ועזב את הלימודים אחרי סמסטר אחד ב-1986, אבל ב-1994 השלים לימודי התואר אחרי שלוש שנות לימודים בבית הספר "דרמה סנטר לונדון", שהוא חלק מ-University of the Arts London (אנ').
קריירה

קאוואנה כתב, הפיק וביים את הסרטים הקצרים "Soldier's Leap" (מ-1999), "Fish" (מ-2001) ו-"Trumps" (מ-2001). סרט הקולנוע באורך מלא הראשון שביים היה "Pimp" אותו גם כתב ושיחק בתפקיד הראשי. סרטים נוספים שכתב להם את התסריט הם "Invisible" ו-"Wreckage".
קאוואנה הופיע בתפקידים שונים בתוכניות הטלוויזיה "המפצח", "Blue Dove", "קדפאל", "האמיש מקבת'", "קאוואנה QC", "רוז ומלוני", "רבוס", "עדות אילמת", "איש הנצח: העורב", "חדר מיון", "פקד בילוש באנקס", "דרך ווטרלו", "The Bill", "הבורג'ס" ובמיני-סדרה "הטפילד ומק'קוי" העוסקת בסכסוך הטפילד-מק'קוי. הוא שיחק בתפקיד אדם קרנגי בסדרת הדרמה "The Royal" של ITV1 במשך שלוש עונות, והופיע בתפקיד טומי גרנט באופרת הסבון של BBC One "איסטאנדרס". ב-1998 כיכב בתפקיד היתקליף בעיבוד של ITV לרומן "אנקת גבהים" בסרט טלוויזיה  באותו שם. באופרת הסבון "אמרדייל" הופיע בתפקיד איאן. ב-2015 שיחק בתפקיד אורח בעונה השנייה של הסדרה "זרה".
בקולנוע הופיע קאוואנה בסרטים: "אם הכדורגל", "יום הולדת", "The Fall of the Essex Boys", "טומב ריידר 2: סוד החיים", "AB Negative" והסרט "סהרה" המבוסס על הספר באותו שם.
בתיאטרון שיחק קאוואנה בעונה 2010 / 2011 בתיאטרון המלכותי הלאומי במחזה "Men Should Weep" מאת אנה למונט סטיוארט (אנ') בתפקיד ג'ון מוריסון לצדה של שרון סמול. בפברואר 2012 שיחק בתפקיד הראשי במחזה "מקבת'" בבימויו של דייוויד ת'אקר בתיאטרון אוקטגון בבולטון. ב-2015 וב-2016 שיחק בתפקיד ג'ון צ'רצ'יל בהפקה של הלהקה השייקספירית המלכותית למחזה "המלכה אן" מאת הלן אדמונדסון, ובתפקיד סקנדל במחזה "Love For Love" בהפקת RSC.
חיים אישיים

קאוואנה חי באנגליה והוא אב לשני ילדים.
הערות שוליים

1 2 3  Robert Cavanah at the Internet Movie Database
↑  RSC official website, rsc.org.uk; accessed 8 February 2016.
| --- | --- |
בקרת זהויות :  PLWABN: 9810555691405606  BNE: XX4838731  BnF: cb141627743 (data)  GND: 121581799  ISNI: 0000 0000 7217 9645  LCCN: no2006064398  NKC: xx0152573  NTA: 22984877X  SUDOC: 189895330  VIAF: 63764613   WorldCat (עם VIAF): 63764613
רוח רעה

ערך זה עוסק בגורם מזיק המוזכר בתלמוד ובפוסקים. אם התכוונתם לספר פנטזיה מאת ג'ים בוצ'ר, ראו .
רוח רעה היא גורם מזיק המוזכר בתלמוד ובהמשך גם אצל פוסקי הלכה ובקבלה. בתלמוד ובפסוקים מוזכרים גורמים שונים ל'רוח רעה' ביניהם: שינה, כניסה לבית הקברות או עמידה בסמיכות למת או קבר, כניסה לשירותים, תספורת, ועוד.
הרוח רעה שורה בעיקר על הידיים, והדרך להעביר אותה היא על ידי נטילת ידיים. בתלמוד מבואר שרק על ידי נטילת הידיים שלוש פעמים על כל יד הרוח רעה מסתלקת.
נטילת ידיים שחרית

בתלמוד במסכת שבת מובאת ברייתא של רבי מונא בשם רבי יהודה: ”יד לעין – תיקצץ, יד לחוטם – תיקצץ, יד לפה – תיקצץ, יד לאוזן – תיקצץ, יד לחסודה – תיקצץ, יד לאמה – תיקצץ, יד לפי טבעת – תיקצץ, יד לגיגית – תיקצץ”, ורש"י מפרש: "יד לעין - שחרית קודם שיטול ידיו".
בהמשך דברי הגמרא מובאת מימרא נוספת בעניין נטילת ידיים שחרית:
תניא רבי נתן אומר בת חורין היא זו ומקפדת בעד שירחוץ ידיו ג' פעמים
בעל הטורים פוסק בהתאם לכך בדיני נטילת ידיים: "וידקדק לערות עליהם שלושה פעמים, מפני שרוח רעה שורה על הידיים קודם נטילה, ואינה סרה עד שיערה עליהם שלוש פעמים. ועל כן צריך למנוע מהגיע בידו קודם נטילה לפה ולחוטם ולאוזניים ולעיניים, מפני שרוח רעה שורה עליהם."
הבית יוסף סבור כי הרוח רעה שורה על כל אדם בלילה ואינה תלויה דווקא בשינה: ”ומיהו משום רוח רעה השורה על הידיים... אפילו היה ניעור כל הלילה צריך ליטול ידיו, דרוח רעה השורה על הידיים בלילה משמע דלא תלי בשינה כלל. אבל בספר הזוהר פרשת וישלח נראה שאין רוח רעה שורה על הידיים אלא בשעת שינה”..
בהתאם לכך נפסק בשולחן ערוך בפרק העוסק בדיני נטילת ידיים: "ידקדק לערות עליהן מים שלש פעמים, להעביר רוח רעה ששורה עליהן. לא יגע בידו קודם נטילה לפה, ולא לחוטם, ולא לאזנים, ולא לעיניים."
רוח רעה על מאכל ומשקה שתחת המיטה

בברייתא במסכת פסחים נאמר: "אוכלין ומשקין תחת המטה אפילו מחופין בכלי ברזל רוח רעה שורה עליהן. תנו רבנן: לא ישתה אדם מים לא בלילי רביעיות ולא בלילי שבתות, ואם שתה – דמו בראשו, מפני סכנה. מאי סכנה? רוח רעה".
בעניין זה נאמר בתוספות: "ומה שאין אנו נזהרים עכשיו מזה, לפי שאין אותה רוח רעה מצויה בינינו", אך רבי יוסף קארו פסק: "ולא יתן תבשיל ולא משקים תחת המטה מפני שרוח רעה שורה עליהם". לחם משנה צידד בעמדת התוספות
הרב אליעזר מלמד הסביר מדוע קיימת מחלוקת זו בין הפוסקים: "כנראה שההבדל בין הדורות נעוץ בכך, שבדורות הראשונים הכח הנפשי, המיסטי, היה בולט וחזק יותר. הדבר התבטא מצד אחד ביכולת להגיע להישגים גבוהים ועמוקים מבחינה נפשית ורוחנית, כמו נבואה; ומאידך, בגילוי של כוחות טומאה בכישופים ועבודה זרה. במשך הזמן, הכח השכלי תפס את המקום המרכזי על חשבון הכוחות הנפשיים, ויחד עם הפסקת הנבואה גם רוחות הטומאה נחלשו ונעלמו, ובמקומן יש רוחות רעות של דעות שקריות ומזויפות."
במסכת נידה מובאת ברייתא בשם רבי שמעון בר יוחאי המונה חמישה דברים שהעושה אותן מתחייב בנפשו ודמו בראשו, ובהם האוכל שום קלוף ובצל קלוף וביצה קלופה שעבר עליהם הלילה, והגמרא מפרשת שכלל זה תקף גם כאשר המאכל הקלוף מונח בסל צרור וחתום, מפני ש"רוח רעה שורה עליהן".
כלב שוטה

בעקבות ברייתא המתארת כלב שוטה דנים רב ושמואל בשאלה מה גרם לכך שהכלב נעשה כלב שוטה, ותשובותיהם: "רב אמר: נשים כשפניות משחקות בו, ושמואל אמר: רוח רעה שורה עליו".
הערות שוליים

↑  תלמוד בבלי, מסכת שבת, דף ק"ח, עמוד ב'
1 2  ארבעה טורים, אורח חיים, סימן ד'
↑  שולחן ערוך, אורח חיים, סימן ד'
↑  תלמוד בבלי, מסכת פסחים, דף קי"ב, עמוד א'
↑  התוספות בתלמוד בבלי, מסכת חולין, דף ק"ז, עמוד ב'
↑  שולחן ערוך, יורה דעה, סימן קט"ז, סעיף ה'
↑  אברהם די בוטון, ‏לחם משנה על משנה תורה, הלכות שביתת עשור, טקסט דיגיטלי באתר ספריא
↑  הרב אליעזר מלמד, רוח רעה בזמננו, פניני הלכה
↑  תלמוד בבלי, מסכת נידה, דף י"ז, עמוד א'
↑  תלמוד בבלי, מסכת יומא, דף פ"ג, עמוד ב'
רבקה סייר

| --- | --- |
אין תמונה חופשית
 לידה:  16 באפריל 1963 (בת 61) לונדון, הממלכה המאוחדת 
 מדינה:  הממלכה המאוחדת 
 מקום לימודים:  בית הספר ווטפורד לבנות 
 בן או בת זוג:  רוג'ר אלאם 
 פרופיל ב-IMDb
 
רבקה סייר (באנגלית: Rebecca Saire; נולדה ב-16 באפריל 1963) היא שחקנית וסופרת אנגלייה, שזכתה להכרה בגיל 14 כשגילמה את יוליה בעיבוד הטלוויזיוני של ה-BBC למחזה "רומיאו ויוליה".
קורות חייה

סייר נולדה בלונדון. היא למדה בבית הספר לבנות "Watford Grammar School for Girls" ובגיל 13 החלה ללמוד בבית הספר "גודולפין ולאטימר סקול" בהאמרסמית' במערב לונדון.
קריירה > משחק

ב-1978 כשהייתה בת 14 גילמה את יוליה במחזה "רומיאו ויוליה" מתוך סדרת המחזות השייקספיריים של ה-BBC. עוד הופיעה בטלוויזיה בתפקיד אמיליה סדלי בעיבוד משנת 1987 לרומן "יריד ההבלים". היא שיחקה בתפקיד שוֹנָה בדרמה "The Bill" של רשת ITV, והופיעה בתפקיד אורח בסדרה "קטעים עם פריי ולורי".
בקולנוע הופיעה סייר בסרט "The Shooting Party" בכיכובו של ג'יימס מייסון.
בתיאטרון שיחקה סייר בתפקיד מייבל במחזה "בעל אידיאלי", בתפקיד דיאנה במחזה "סוף טוב הכל טוב" ובתפקיד הנסיכה מרי במחזה "Crown Matrimonial". ב-1989 שיחקה בתפקיד אופליה במחזה "המלט" לצדו של מארק ריילנס בתפקיד הראשי בהפקה של הלהקה השייקספירית המלכותית.
בשנת 2017 שיחקה לצד ג'מה ארטרטון וסם קלאפלין בסרט הדרמה הבריטי "שעתם היפה" ("Their Finest") בבימוי לונה שרפיג.
קריירה > כתיבה

סייר כתבה שלושה מחזות עבור רדיו ה-BBC שהופקו על ידי יון או'קלהאן (Eoin O'Callaghan):
"Standing on Tiptoe"
"The Detox"
"Clapham Junction" - בחירת השבוע של רדיו טיימס
חיים אישיים

סייר נשואה לשחקן רוג'ר אלאם ולהם שני ילדים.
תפקידים בתיאטרון

"Private Lives" בתפקיד סיביל בתיאטרון הלאומי
"The Misanthrope" בתפקיד אליאנט בתיאטרון פיקדילי
"בעל אידיאלי" בתפקיד מייבל בתיאטרון גילגוד
"Travesties" בתפקיד גוונדלין עם RSC ובתיאטרון סאבוי
"סוף טוב הכל טוב" בתפקיד דיאנה (RSC)
"The School of Night" בתפקיד אודרי וולסינגהם (RSC)
"A Jovial Crew" בתפקיד רייצ'ל (RSC)
"המלט" בתפקיד אופליה ב-RSC בשנת 1989
"Crown Matrimonial" בתפקיד הנסיכה מרי בתיאטרון איבון ארנו ובסיור הופעות
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1968 | המומחה | The Expert | ג'ני צ'מברס | בפרק "Nice Day" |
| 1973–1974 |  | Vienna 1900 | בתה של פראו סומר | מיני-סדרה |
| 1976 |  | BBC2 Playhouse | ונסה ריב | בפרק "The Mind Beyond: Stones" |
| 1977 |  | Centre Play | סילבי | בפרק "The Emporer's New Hat" |
| 1978 | רומיאו ויוליה | Romeo & Juliet | יוליה | סרט טלוויזיה |
| 1979 |  | The Quatermass Conclusion | הטי קרלסון | מיני-סדרה |
| 1979 |  | Quatermass | הטי קרלסון |  |
| 1980 |  | Love in a Cold Climate | ויקטוריה | מיני-סדרה |
| 1983 | שלי | Shelley | קארי | בפרק "The Party" |
| 1985 |  | The Shooting Party | סיסלי נטלבי |  |
| 1985 |  | A.D. | רות | מיני-סדרה |
| 1985–1986 |  | Starting Out | ג'ולי | סדרת טלוויזיה |
| 1987 | יריד ההבלים | Vanity Fair | אמיליה סדלי |  |
| 1988 |  | A Taste for Death | תרזה נולן | מיני-סדרה |
| 1991 | ג'יבס וווסטר | Jeeves and Wooster | אלין המינגוויי | בפרק "The Con (or, Pearls Mean Tears)" |
| 1996 | חדר מיון | Casualty | ג'יין מקריי | בפרק "We Shall Overcome" |
| 2001 | הולבי סיטי | Holby City | ג'ו בקסנדייל | בפרק "Choices" |
| 2001 |  | The Bill | שונה לנוקס | סדרת טלוויזיה |
| 2003–2004 |  | My Dad's the Prime Minister | ד"ר ג'נקינס | סדרת טלוויזיה (2 פרקים) |
| 2004 | רציחות במידסומר | Midsomer Murders | מרים הרטלי-ריד | בפרק "The Fisher King" |
| 2004, 2009 | רופאים | Doctors | שרה ת'ורן / סיליה מונקס | סדרת טלוויזיה (2 פרקים) |
| 2013 | המנהרה | The Tunnel | אמא של סופי | סדרת טלוויזיה (2 פרקים) |
| 2014 |  | The Crucible | אן פוטנם | סרט טלוויזיה |
| 2015 |  | Jonathan Strange & Mr Norrell | גברת בולוורת' |  |
| 2016 | שעתם היפה | Their Finest | אחות בחדר מתים |  |
תפקידים ברדיו

קרוליין, נסיכת ויילס במחזה "The People's Princess"
פיליפה בתסכית "The Experiences of an Irish RM"
סו בתסכית "The Small Back Room"
ג'ואן גרינווד בתסכית "Kind Hearts"
הערות שוליים

↑  BBC Shakespeare: Romeo and Juliet
↑  BENITA ADESUYAN, There's more to Roger Allam than an arresting manner, express.co.uk, Apr 14, 2013
| --- | --- |
בקרת זהויות :  NLI: 987007323426605171  PLWABN: 9810561619705606  BIBSYS: 7012783  ISNI: 0000 0000 4553 9553  LCCN: no2001036501  MusicBrainz: 8e6fa6d9-ddd4-47bf-9459-eafb38bd0163  NKC: xx0176775  NTA: 075148420  SUDOC: 060795018  VIAF: 214108684   WorldCat (עם VIAF): 214108684
רוקין

| --- | --- |

 מידע כללי
 אורך:  600 מ' 
 הקמה
 תקופת הבנייה:  ? – המאה ה־13
 מיקום
 עיר:  עיריית אמסטרדם 
 רחובות מסתעפים:  דה דאם 
 קואורדינטות:  52°22′08″N 4°53′32″E﻿ / ﻿52.368889°N 4.892222°E﻿ / 52.368889; 4.892222
  מפת מיקום  מפה מפורטת   (למפת אמסטרדם מוגדלת) רוקין(למפת אמסטרדם רגילה) רוקין  he tabBackground:;tabBorder:#aaa;defaultTab:0;
 
פסלה של וילהמינה, מלכת הולנד ברחוב רוקין
מפת אמסטרדם משנת 1544. במרכז התמונה כיכר דאם, מצד שמאל במעלה המפה נהר האמסטל עליו נבנה לימים רחוב רוקין. בצד ימין במורד המפה, מורד נהר האמסטל עליו נבנה לימים רחוב הדאמראק.
רוקין (בהולנדית: Rokin) הוא רחוב ראשי במרכז אמסטרדם שבהולנד. מקור שמו של הרחוב במילה ההולנדית "Rak" שמשמעה גוף מים ישר- עד 1913 היה הרוקין חלק נהר האמסטל שנמצא במעלה הנהר מהסכר שנבנה עליו ואשר הפך לימים לכיכר דאם במרכז העיר (ונתן לעיר את שמה). בשנת 1913 הוקמו משני צידי הנהר רציפים אשר נקראו בשמו של הנהר.
בשנת 1936 יובש מקטע הנהר שבין כיכר ספאו וכיכר דאם, ועליו נבנה הרחוב (במקביל יובש מורד הנהר שמעבר לכיכר דאם והפך לרחוב דאמראק). הרחוב רוקין ממשיך עד המונטפליין (כיכר המטבעה), לצד תעלה המהווה שריד לנהר.
בשנים 1608–1609 הייתה ממוקמת במפגש הרוקין עם כיכר דאם, הבורסה הראשונה של אמסטרדם, במבנה שתוכנן על ידי הנדריק דה קייסר. המבנה, שנהרס בשנת 1835, שימש מנוף מרכזי לכלכלת העיר במהלך תור הזהב ההולנדי.
ברחוב ממוקם מוזיאון אלארד פירסון לארכאולוגיה.
מתחת לרחוב נבנית תחנת חדשה עבור הרכבת התחתית של אמסטרדם.
רינופריסטיים

| רינופריסטיים |
| --- | --- |

מיון מדעי
ממלכה:: בעלי חיים
מערכה:: מיתרניים
מחלקה:: דגי סחוס
על־סדרה:: בטאים
סדרה:: רינופריסטיים
שם מדעי
 Rhinopristiformes ‏ניילור וקיירה וג'נסן ושטראובה ולקנר, 2016
רינופריסטיים (שם מדעי: Rhinopristiformes) היא סדרה של דגי סחוס שטוחים - בטאים החיים בים וקרובה לגיטרנאים.
הגדרות המשפחות בסדרה והסדרה עצמה נתונות במחלוקת. היא כוללת משפחות שייתכן ששייכות לסדרות גיטרנאים, מסורנאים (המשפחה היחידה בה - מסורניים נחשבת כחלק מסדרה זו) וטחנאים וכן על כמה סוגים שייתכן והם משפחות עצמאיות.
למינים שטוחים אלה חוטם מחודד, פה הנמצא מתחת הגוף, גוף צר ועגלגל המזכיר גיטרה או כינור, צבעים אפורים או צבעי הסוואה וזנב קצר. הם יכולים "לעופף" על פני המים בחיפוש מזון. כל המינים הם טורפים הניזונים מדגים אחרים ומחסרי חוליות. חלק ניזונים גם מנבלות.
משפחות

המשפחות הכלולות (לדעת הרוב) בסדרה:
גלאוקוסתגיים (Glaucostegidae) - בה סוג אחד: גלאוקוסתגוס (Glaucostegus) (בעבר חלק ממשפחת הגיטרניים).
מסורניים (Pristidae) - בה 2 סוגים: מסורן (Pristis) וסוג ומין יחיד מסורן סכיני (Anoxypristis cuspidata).
כנוריתיים (Rhinidae) - בה 3 סוגים: כינורן (Rhynchobatus), סוג ומין יחיד כינורית כדת-ראש (Rhina ancylostoma) וסוג ומין יחיד Rhynchorhina mauritaniensis.
גיטרניים (Rhinobatidae) - בה 3 סוגים: Acroteriobatus ,Pseudobatos וגיטרן (Rhinobatos).
טריגונוריניים (Trygonorrhinidae) - בה 3 סוגים: Aptychotrema ,Trygonorrhina ו-Zapteryx (בעבר חלק ממשפחת הגיטרניים).
טריגונים קוצני-גב (Platyrhinidae) - בה 2 סוגים: Platyrhina וסוג ומין יחיד Platyrhinoidis triseriata.
פנראיים (Zanobatidae) - בה סוג אחד: פנראי (Zanobatus).
ריכרד קורהר

| --- | --- |

 לידה:  30 באוקטובר 1903 רגנסבורג, הקיסרות הגרמנית 
 פטירה:  24 בנובמבר 1989 (בגיל 86) בראונשווייג, גרמניה המערבית 
 מדינה:  גרמניה 
 מעסיק:  אוניברסיטת ארלנגן-נירנברג 
 מפלגה:  המפלגה הנאצית 
 
ריכרד קורהר (בגרמנית: Richard Korherr‏, 1903, רגנסבורג - 1989, בראונשווייג) היה פקיד באס-אס ומומחה לסטטיסטיקה, מחבר דו"ח קורהר על התקדמות "הפתרון הסופי של הבעיה היהודית".
חייו

קורהר היה עובד המשרד לסטטיסטיקה של הרייך, יושב-ראש מועצת החברה הממלכתית 'רייך ומולדת' (Reich Und Heimat) ומחבר ספרים אקדמיים וספרות פופולרית בנושא תורת הגזע. בתקופת השלטון הנאצי היה קורהר חבר המפלגה הנאצית ומנהל המדור לסטטיסטיקה ומדיניות דמוגרפיה במטהו של רודולף הס. מ-1940 היה קורהר מפקח ראשי במשרד הסטטיסטיקה של היינריך הימלר ובין תפקידיו עיבד את נתוני "הפתרון הסופי של הבעיה היהודית" תוך שהוא נעזר בפקיד של "ההתאחדות הארצית של היהודים בגרמניה"  ובחומר שסיפקו פקידיו של אדולף אייכמן בדו"ח שאותו כתב ועדכן בין השנים 1943-1944. במשפטו הודה אייכמן שמדורו נעזר בדו"ח קורהר לשם תכנון ההשמדה.
לאחר המלחמה לא הובא דו"ח קורהר כראייה במשפטי נירנברג. קורהר ניסה להמעיט בערך עבודתו, וטען שלא הבין את משמעותה לגבי רצח היהודים. הוא היה פקיד במשרד האוצר במערב גרמניה ומרצה באקדמיה לכלכלה ומדעי החברה בנירנברג. בשנות החמישים פורסם ספרו של ג'רלד רייטלינגר על "הפתרון הסופי" ובו פרטים על דו"ח קורהר. כתוצאה מכך, ב-1961 פוטר קורהר ממשרתו. מעדויות שנאספו בשנות השבעים עולה כי קורהר ידע על השמדת היהודים, ואף טען שעובדה זו הייתה ידועה בגרמניה בתקופת השואה.
לקריאה נוספת

Karl Heinz Roth and Götz Aly, The residue-free detection. People counting, identifying, screening, sorting under National Socialism. Rotbuch Verlag Berlin 1984, revised edition Fischer (Tb), Frankfurt 2000, ISBN 3-596-14767-0
הערות שוליים

↑  Gitta Sereny: Albert Speer. Goldmann, München 2001, ISBN 3-442-15141-4, p. 417
| --- | --- |
בקרת זהויות :  NLI: 987007286873805171  PLWABN: 9810697729105606  GND: 124375901  ISNI: 0000 0001 1577 2802  LCCN: no98088470  NLA: 36088274  NTA: 242121586  SUDOC: 161182437  VcBA: 495/182224  VIAF: 89087021   WorldCat (עם VIAF): 89087021
רים-סין הראשון

לוח היסוד של מקדש האל ננה אל הירח שנבנה על ידי כדור-מובוכ ורים-סין הראשון (מוזיאון הלובר)
רים-סין הראשון היה המלך האחרון של שושלת מלכי עיר המדינה השומרית העתיקה לרסה. הוא מלך כ-60 שנים בין השנים 1763-1822 לפנה"ס לפי הכרונולוגיה התיכונה או 1699-1758 לפנה"ס לפי הכרונולוגיה הנמוכה. אחותו אנ-אנה-דו (En-ane-du) הייתה הכוהנת הגדולה לאל הירח ננה של אור. הוא היה בן זמנו של המלכים חמורבי מבבל ואירדננה (Irdanene) מארך. שושלת לרסה שתחילתה בנפילת שושלת אור 3 התקיימה 262 שנים. הוא עלה לשלטון אחרי אחיו ווארד-סין שמלך 11 שנים.
תקופת שלטונו

אביו של רים-סין היה כדור-מובוכ (Kudur-Mabuk), הוא היה מצביא שכבש את לרסה. שמו העילמי ייתכן שמצביע על מוצאו. הוא המליך את בנו ווארד-סין על לרסה, ולאחריו עלה לשלטון בנו השני רים-סין.
תקופת שלטונו של רים-סין החלה בשנת 1822 לפנה"ס. המקורות ההיסטוריים שנמצאו מתעדים את פעולותיו בין השנה הראשונה למלכותו והשנה ה-30. לאחר מכן אין מידע נוסף עד לכיבוש לרסה בידי חמורבי.
פעולותיו הראשונות כמלך הייתה הרחבת העיר לרסה. בשנת מלכותו השנייה הוא בנה בלרסה מקדש לאל אדד אל הסערה, ומקדש נוסף בזרבילום (Zarbilum). במקדש זה הוא הציב פסל נחושת של אחיו המלך ווארד-סין. בהמשך בנה מקדשים נוספים בלרסה לאלים איננה, ננה ואנכי. הוא הציב ארבעה פסלים מנחושת של אביו כודור-מבוכ במקדש לאל ננה. הוא ביצר ובנה חומות של מספר ערים שהיו תחת שלטונה של לרסה, ובנה מספר תעלות מים.
בשנת 1808 לפנה"ס העיר הפכה כה גדולה, עד שהיא הדאיגה את שליטי הערים האחרות. בעקבות כך יצאו שליטי איסין, ארך ובבל למסעות מלחמה כנגד לרסה. רים-סין ניצח אותם בקרבות והמשיך במסע כיבושיו לערים נוספות. בשנת 1807 לפנה"ס כבש את פי-נרתים (Pi-Naratim). בשנת 1805 לפנה"ס כבש את זיבנתום (Zibnatum), בשנת 1804 לפנה"ס כבש את בית-סוסין (Bit-Susin) ואת אוזרברה (Uzarbara) ובשנת 1802 לפנה"ס כבש את קיסרה (Kisarra) וגם את דיר, אותה הרס. בשנת 1801 לפנה"ס בזז את ארך אבל חס על חיי תושביה.
בשנת 1797 לפנה"ס הוא פלש לאזור שבשליטת העיר איסין, ולבסוף בשנת 1792 לפנה"ס כבש את עיר הבירה שלה וגם בעיר זאת חס על חיי תושביה. הממצאים מהמקורות לא מתעדים אירועים נוספים מתקופת שלטונו במשך 30 השנים הבאות.
בשנת 1787 לפנה"ס חמורבי מלך בבל כבש את איסין, וב-1764 לפנה"ס הוא פנה כנגד לרסה, אף על פי שרים-סין לא פעל כנגד חמורבי. לאחר שישה חודשים לרסה נפלה, רים-סין נלקח כאסיר ומת לאחר מכן.
לקריאה נוספת

נתן וסרמן ויגאל בלוך, האמורים: מסופוטמיה בראשית באלף השני לפנה"ס, כרמל, 2019
רוח רעה (ספר)

| --- | --- |

כריכת הספר "רוח רעה" בעברית
 מידע כללי
 מאת:  ג'ים בוצ'ר
 שפת המקור:  אנגלית
 תורגם לשפות:  כן
 סוגה:  רומן 
 מקום התרחשות:  מטרופולין 
 הוצאה
 הוצאה:  קבוצת פינגווין 
 הוצאה בשפת המקור:  Penguin Random House
 תאריך הוצאה:  2001
 מספר עמודים:  378
 הוצאה בעברית
 הוצאה:  יניב הוצאה לאור
 תאריך:  2016
 תרגום:  ורד טוכטרמן
 מספר עמודים:  378
 סדרה
 סדרת ספרים:  תיקי דרזדן
 ספר קודם:  ירח של שוטים
 הספר הבא:  אביר קיץ
 מספר ספרים:  16
 
רוח רעה (באנגלית: Grave Peril) הוא ספר פנטזיה מאת הסופר ג'ים בוצ'ר שיצא לאור ב-2001. זהו הספר השלישי בסדרת תיקי דרזדן, העוקבת אחרי מעלליו של הארי דרזדן, מכשף מקצועי ובלש פרטי. "רוח רעה", מתמקד בסיפור ההסתבכות של הארי עם החצר האדומה, אחד מחצרות הערפדים שפועלות בשיקגו ושיתוף הפעולה שלו עם מייקל קרפנטר, אביר הצלב שמסייע לו ברדיפה וחיסול של כוחות אפלים המאיימים על שיקגו.
בעיני מעריצים רבים, "רוח רעה" הוא הספר שמסמן את תחילת המפנה בסדרה. כיוון שהוא הראשון שבו העלילה מורכבת יותר, מרובת דמויות, וכוללת עלילות רחבות טווח שישלימו את מלוא היקפן בספרים העתידיים.
עלילה

דרזדן ומייקל קרפנטר, אביר הצלב, מנסים לאתר רוח מבולבלת והרסנית בבית חולים במחוז קוק, וכמעט מוצאים את עצמם משועבדים לסנדקית של הארי, הליננשי תוך כדי שהם מצליחים לשכנע את הרוח לעזוב את בית החולים. אחר כך הם נעצרים על ידי משטרת שיקגו. הארי משתחרר הודות לחברתו סוזן רודריגז שמשלמת ערבות עבורו, ומידית אחר כך מקבל הזמנה רשמית לייצג את המועצה הלבנה של הקוסמים, במסיבה של החצר האדומה של הערפדים. הארי מסרב להזמנה, ונותן לסוזן להתלוות אליו בזמן שהוא מנסה להציל את לידיה, פיה צעירה, הוא מותקף בידי שני ערפדים מהחצר האדומה, קייל וקלי המילטון. קלי תוקפת את הארי מינית, כשהיא מזילה עליו את הריר שלה, שגורם לתשוקה בלתי מרוסנת אצל הקורבנות של הערפדים. הארי מצליח לפצוע את קלי ולהבריח את שניהם, לפני שהוא שוקע בשינה מסוממת. בחלומו יש לו פלאשבקים מלפני ארבעה חודשים, כאשר הוא ומייקל עצרו את המכשף השחור ליאוניד קארבוס, מנהיג כת ורוצח סדרתי. החלום מסתיים כשהאירועים סוטים מהתרחיש שאירע במציאות, בחלום, שד שזומן בידי קארבוס הורג את מייקל ואוכל את דרזדן בעודו בחיים. כשדרדן מתעורר, הוא מגלה שהמתקפה בסיוט שלו הייתה אמיתית ועוצמתית, והותירה אותו מרוקן מרוב כוחות הקסם שלו. הארי מבין שהסיוט יתקיף גם את החברים והשותפים שלו. הארי הולך להזהיר את קארן מרפי, ומגלה שהיא מאמינה שהארי נמצא כבר במשרד שלה. בתחפושת של הארי, הסיוט מכניס את מרפי לקומה במטרה לתקוף אותה שם. דרזדן מנסה לעזור למרפי על ידי העברתה לשינה לללא חלומות, שאמורה להחזיק מעמד עד לשחר ולמנוע מהסיוט לתקוף אותה. לאחר מכן דרזדן הולך להזהיר את מייקל, אבל אשתו של מייקל, צ'רטי, שנמצאת בהריון מתקדם בחודש תשיעי, נסעה לסופר שפתוח 24 שעות ביממה, ונפגשת שם עם הסיוט שהתחפש להארי.

דרזדן, יחד עם מייקל, מאתר את הסיוט לבית הקברות של גרייסלנד, אבל מתחיל להפסיד לו כשהליננשי מופיעה שוב. הליננשי עוזרת להארי, בתמורה להבטחתו שהוא יתן לה את שירותיו אבל אחרי שהארי מגרש את הסיוט ומציל את צ'ריטי, הוא מנסה להשתמש בחרב של מייקל כדי להשתרר מההבטחה שלו לליננשי. מעשה בוגדני זה, אשר מנוגד לאופי של החרב, לא מאפשר להארי להשלים את המכה, והליננשי מצליחה לקחת את החרב לעצמה.
צ'רטי, פצועה ובצירים, מובאת לבית החולים במחוז קוק. דרזדן מנסה לקבל טיפול רפואי בפצעים שלו ומגלה שליה (הליננשי) ריפאה את פציעותיו החיצוניות, מה שהוביל את הרופא התורן לבוז לרעיון שדרזדן זקוק לטיפול רפואי. סטלינגס, השותף של מרפי, רואה את דרזדן ואומר לו שלמרות שעברה כבר שעת הזריחה, מרפי לא התעוררה. הוא גם מספק לדרזדן את כתבי העת של קרבוס, שסטלינגס גנב מארון הראיות של המשטרה. דרזדן הולך לקומת הילדים כדי למצוא את מייקל ומגלה שבנו של מייקל נולד וכי התינוק גוסס. דרזדן משכנע את מייקל לא להישאר בבית החולים אלא לבוא לעזור לו במקום. במשך כמעט שתים עשרה שעות הם אוספים מרכיבים לכישוף זימון. רגע לפני השקיעה, דרזדן מזמן את הסיוט ומנסה להבריח אותו. זה לא עובד. דרזדן מטיל אז כישוף שמאלץ את הסיוט למקד את תשומת ליבו אליו, תוך התעלמות מחבריו.
דמויות > חוזרות

הארי דרזדן - הגיבור שמספר את הסיפור מנקודת המבט שלו; מכשף מקצועי ובלש פרטי, היחיד מבין המכשפים שרשום בספר הטלפונים
סגן קרן מרפי - מנהלת של חקירות מיוחדות, משטרת שיקגו
בלש רון קרמייקל - השותף של מרפי בח"מ
ביאנקה - מנהיגת החצר האדומה של הערפדים
ג'וני מרקון - מאפיונר דומיננטי, ששולט בעולם הפשע בשיקגו
סוזן רודריגז - עיתונאית אמביציוזית בצהובון ה"ארקיין", ומושא אהבתו של דרזדן
מיסטר - החתול של הארי
בוב - רוח אוויר תבונית, הכלואה בגולגולת, ומסייעת להארי בהכנת כשפים, השגת מידע על העולם הפנטסטי ומעיר הערות סקסיסטיות לרוב.
דמויות > חדשות

מייקל קרפנטר - נגר במקצועו (משחק לשון על שם משפחתו, שמשמעו באנגלית הוא "נגר"), ואביר הצלב אשר נושא את החרב הקדושה "אמרקיוס". מייקל ודרזדן נפגשו לפני אירועי הספר הזה, ומשתפים פעולה מדי פעם בלחימה מול רוחות ושדים מרושעים.
ליאוניד קראבוס - מכשף של כשף שחור, מנהיג כת ורוצח סדרתי. קראבוס נהרג ארבעה חודשים לפני תחילת האירועים, והוא מופיע בסיוטים. קראבוס הוא הדמות הראשית של הנבל בספר
ליננשי - פיה מחצר החורף. היא הסנדקית של הארי, ומנסה כל הזמן לשכנע אותו להיהפך לעבד שלה
צ'רטי קרפנטר - אשתו של מייקל, לא מחבבת את דרזדן ומגוננת על שבעת ילדיה.
הכומר פורטהיל - כומר בכנסיית "מרי הקדושה של המלאכים". הוא מספק בית בטוח עבור אבירי הצלב.
מורטימר לינדקוויסט - מתקשר שמסוגל לראות רוחות ולשוחח עימן.
תומאס ריית - ערפד מהחצר הלבנה. אביו הוא השליט של החצר הלבנה, אולם תומאס עצמו נחשב לכבשה השחורה במשפחתו.
ג'אסטין - חברתו של תומאס, ואשה בעלת סוד.
מארווה - ערפדית מהחצר השחורה ומכשפת.
דון פאולו אורטגה - דוכס בחצר האדומה של הערפדים
מר פארו - דרקון, ישות חצי-אלוהית בעלת כוחות אדירים, אחד מאורחי המסיבה של ביאנקה.
הערות שוליים

1 2  Grave Peril מתוך אתר Goodreads
↑  פטריק ליאו (Petrik Leo)‏BOOK REVIEW: GRAVE PERIL (THE DRESDEN FILES, #3) BY JIM BUTCHER מתוך הבלוג שלו, 15 באפריל 2020
↑  תומאס מ. ווגנר (Thomas M. Wagner)‏GRAVE PERIL מתוך אתר sfreviews.net, ‏2007
| --- | --- |
בקרת זהויות :  MusicBrainz work: 2466d6c0-8e66-4757-8e1a-bd5efd6e96fa
ריליאנס אינדסטריז

| --- | --- |

 נתונים כלליים
 בורסה:  הבורסה הלאומית ההודית לניירות ערך (RELIANCE)  בורסת בומביי (500325)  הבורסה לניירות ערך בלונדון (RIGD) 
 מייסדים:  Dhirubhai Ambani 
 תקופת הפעילות:  1958–הווה (כ־66 שנים) 
 חברות בנות:  רשת 18  Jio Platforms  Reliance Industries (United States)  Jamnagar Refinery  Indiawin Sports 
 מיקום המטה:  מומבאי 
 ענפי תעשייה:  תעשיית הנפט 
 מוצרים עיקריים:  נפט 
 הכנסות:  120,000,000,000 דולר אמריקאי (נכון ל־2023) 
 רווח:  9,200,000,000 דולר אמריקאי (נכון ל־2023) 
 מנכ"ל:  מוקש אמבאני 
 עובדים:  389,414 (נכון ל־2023) 
  
 www.ril.com
 
ריליאנס אינדסטריז או RIL (על פי שמה באנגלית: Reliance Industries Limited) הוא תאגיד הודי רב-לאומי עם משרדים ראשיים במומבאי, מהאראשטרה, הודו. לתאגיד עסקים ברחבי הודו בתחום האנרגיה, הפטרוכימיה, טקסטיל, משאבים טבעיים, קמעונאות ותקשורת. היא בין החברות הרווחיות ביותר בהודו, והחברה הציבורית הגדולה בהודו במונחי שווי שוק. ב-22 ביוני 2020, הייתה RIL לחברה ההודית הראשונה שעוברת את שווי השוק של 150 מיליארד דולר, ובספטמבר עברה גם את רף ה-200 מיליארד. הבעלים ויושב ראש הדירקטוריון של התאגיד הוא מוקש אמבאני.
ראו גם

רשת 18